Каквото да се почне дело
Каквото да се почне дело,
успех да има $ по-напред
то се обмислюва умело
и после се извършва с ред.
Кога за път даде се знак,
в редици стройни застанете,
главите гордо изправете
и в такт ударете ходом с крак.
          Тръбач, свири!

   Тогаз успява начинание,
кога далгът си всеки знай, 
еднъж ли нещо се захване,
то трябва да върви докрай.
Часът настъпил е велик,
на нас народът само гледа;
да се спечели бой с победа
с „ура“ хвърлете се на щик.
          Тръбач, свири!

   Народ в историята няма,
достигнал свобода без бой;
със жертви се победа взема,
със жертви взема се безброй.
На дух, окрилен с дивна мощ,
дължи се над врази успеха.
На тез, които в бой умреха,
на тях кажете „Лека нощ!“
          Тръбач, свири!

Стихотворения на Стамен Панчев